SET เปิดเช้าไหลต่อ 13 จุด ตามตลาดฯตปท. จับตาแนวรับสำคัญ 1,600 จุด
SET เปิดเช้าไหลต่อ 13 จุด ตามตลาดฯตปท. จับตาแนวรับสำคัญ 1,600 จุด โดยดัชนีตลาดหุ้นไทย ณ เวลา 10.03 น. อยู่ที่ 1,608.79 จุด ลบ 13.49 จุด หรือ 0.83% สูงสุดที่ 1,616.08 จุด ต่ำสุดที่ 1,608.24 จุด มูลค่าการซื้อขาย 3.9 พันล้านบาท
26 มิ.ย. 2561

ดัชนีตลาดหุ้นไทย ณ เวลา 10.03 น. อยู่ที่ 1,608.79 จุด ลบ 13.49 จุด หรือ 0.83% สูงสุดที่ 1,616.08 จุด ต่ำสุดที่ 1,608.24 จุด มูลค่าการซื้อขาย 3.9 พันล้านบาท โดยเป็นการแกว่งซึมตัวลงตามทิศทางตลาดหุ้นต่างประเทศหลังจากที่ดัชนีดาวโจนส์ปรับลดลงกว่า 300 จุดเมื่อคืนนี้
10 หุ้นกดดัชชีเช้านี้

ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า การเคลื่อนไหวของตลาดหุ้นไทยเช้านี้น่าจะแกว่งซึมตัวลง เนื่องจากตลาดหุ้นในภูมิภาคเอเชียเช้านี้ต่างปรับตัวลงกันทั่วหน้าหลังดัชนีดาวโจนส์ร่วงแรงกว่า 300 จุดเมื่อคืนที่ผ่านมา จากความกังวลสงครามการค้าระหว่างสหรัฐฯ และประเทศคู่ค้า  โดยทางสหรัฐฯจะควบคุมการนำเข้าสินค้าจากจีนมากขึ้น นอกจากนี้กระแสเงินทุนยังคงไหลออกจากตลาดเกิดใหม่ (Emerging Market) อย่างต่อเนื่อง
พร้อมให้แนวรับ 1,600-1,610 จุด ส่วนแนวต้าน อยู่ที่ 1,640-1,645 จุด